Minstens 10 dood in aanval op hotel in MogadisjoeDie bomaanval op 14 Oktober 2017 naby die Safari-hotel in Mogadisjoe, Somalië Foto: Xinhua/Faisal Isse Minstens 10 persone is dood en meer as elf beseer in ŉ aanval op ŉ gewilde hotel in Somalië se hoofstad, Mogadisjoe. Kapt. Mohamed Hussein, woordvoerder van die polisie, het gewaarsku die dodetal kan moontlik styg. Die al-Shabab-ekstremistegroep het dadelik verantwoordelikheid aanvaar vir die selfmoordbomaanval nadat ŉ motor buite die Nasa-Hablod-hotel ontplof het. Talle politici en ander lede van Mogadisjoe se elite besoek graag die hotel. Al-Shabab voer aan hy het ook stryders binne die hotel, waar geweerskote steeds gehoor kan word. Die ontploffing volg twee weke nadat meer as 350 persone dood is toe ŉ vragmotor in ŉ besige straat in Mogadisjoe ontplof het.